Naše žiačky sa zapojili do celoslovenskej súťaže z chémie Skús pokus 3. Ako im to s chémiou ide, si môžete pozrieť v nasledovných videách.
Páčia sa vám? Môžete za ne zahlasovať na stránke http://bit.ly/CH-SP3-hlasovanie. O víťazoch súťaže rozhodne počet hlasov. Naše tímy súťažia pod číslami čísla 8 a 9.
08.
Meno tímu: Poškoláci
Názov projektu: Školské pomôcky
09.
Meno tímu: Mladé chemičky
Názov projektu: Darčeky k narodeninám
Svetový Deň Zeme 2019
Počas tohto dňa sme tradične realizovali aktivity zamerané v prospech našej planéty s cieľom prehĺbiť vzťah žiakov k životnému prostrediu.
Najskôr žiaci na triednických "ekohodinách" rozoberali tému šetrenia životného prostredia a využili svoju tvorivosť pri výrobe "ekovýrobkov". Dokázali, že aj nepotrebný odpadový materiál nemusí skončiť v kontajneri. Súčasťou zberových aktivít je zber použitých batérií (zaevidovali sme 28 kg) a zber elektroodpadu. Obidva zbery realizujeme pod záštitou celoslovenského školského recyklačného programu Recyklohry. Po aktivitách v škole sme sa vybrali mapovať situáciu v teréne. Výsledkom ich práce je viac ako 60 vriec odpadu a predsavzatie udržať obec čistú.
Žiaci II. ročníka na hodinách prvouky pokusmi a vlastnou činnosťou zisťovali vlastnosti pôdy, oboznamovali sa s vhodnými podmienkami pre klíčenie semien a rast rastlín. p. uč. Mgr. Gonščáková, Mgr. Čanecká
8
Ostrava – Dolní Vítkovice
Siedmaci a deviataci si v apríli boli upevniť vedomosti z techniky o výrobe železa v technickom múzeu v Dolních Vítkovicích. Prezreli si vysokú pec, dozvedeli veľa sa zaujímavosti z praxe a života hutníkov. (Mgr. E. Nováková)
7
Druháci na pošte
Žiaci 2. ročníka sa na hodinách slovenského jazyka učili písať na pohľadnicu blahoželanie i adresu. O tom, ako pohľadnica ďalej putuje k adresátovi sa dozvedeli dňa 18.4. 2019 na pošte v Skalitom, kde im pani Ing. Urbanová okrem iného ukázala poštársku uniformu a tašku, rôzne druhy zásielok, porozprávala im o práci poštových zamestnancov. Pani Urbanovej ďakujeme za prezentáciu i za ústretovosť. uč. Mgr. Čanecká, II.B
Deň narcisov - deň, kedy môže pomôcť každý
Aj tento rok sa učitelia a žiaci našej školy zapojili do dobrovoľnej finančnej zbierky, ktorou vyjadrili podporu ľuďom bojujúcim s rakovinou. Ďakujeme Vám! (Mgr. E. Nováková)
Krížová cesta
V pôstnom období sa aj v škole sústreďujeme na poznanie a prežívanie Ježišovho utrpenia cez pobožnosť krížovej cesty. Žiaci sa ju spoločne modlia počas hodín náboženstva. Deviataci, šiestaci a druháci sa tento rok krížovú cestu pomodlili aj v kostole za doprovodu gitary a spevu. (Mgr. Padyšáková, Mgr. Gončárová)
1
Pôstna krabička pre Afriku
Naši druháci sa zapojili do tejto charitatívnej akcie a svojím kamarátom v Afrike prispeli sumou 25 eur. Uvedomili si, že každý takýto príspevok dáva chudobným a opusteným deťom šancu na lepší život. (Mgr. Padyšáková)
Riaditeľské voľno
Riaditeľka ZŠ sv. Andreja Svorada a Benedikta v Skalitom v zmysle Zákona č. 245/2008 § 150 ods. 5 o výchove a vzdelávaní a o zmene a doplnení niektorých zákonov oznamuje, že dňa 24.04.2019 z organizačných dôvodov udeľuje všetkým žiakom školy voľno /riaditeľské voľno/.
Testovanie prírodovednej gramotnosti
Dňa 7.2. štátna školská inšpekcia na našej škole testovala žiakov 9. ročníka v prírodovednej gramotnosti. Žiaci v porovnaní s priemernou úspešnosťou Slovenskej republiky dosiahli výborné výsledky.
Priemerná úspešnosť za školu: 56,44% (5,84% nad celoslovenský priemer)
Priemerná úspešnosť Žilinského kraja: 51,2%
Priemerná úspešnosť za SR: 50,6%
Žiakom 9. ročníka blahoželáme a učiteľom ďakujeme za kvalitnú prípravu.
Spoznaj svoju obec
Žiaci 8. ročníka sa zúčastnili 2. a 3. apríla 2019 dvojdennej výchovno-vzdelávacej exkurzie "Spoznaj svoju obec" s cieľom získať kognitívne vedomosti o obci Skalité v geografickej a historickej oblasti, využiť ich v praxi a precvičiť si geografické zručnosti: orientácia na mape, v teréne pomocou prírodných javov, buzoly a GPS. Výstupy z exkurzie žiaci prezentovali na hodinách geografie – pracovné listy, prezentácie v powerpointe, ilustrované mapy zaujímavostí. (Zodpovední: Mgr. M. Papíková, Mgr. M. Padyšáková)
76
Telesná výchova
Žiaci 4.A využili pekné počasie a zvolili netradičnú formu telesnej výchovy. Mgr. Petráková Iveta
Riaditeľské voľno
Riaditeľstvo ZŠ sv. Andreja Svorada a Benedikta v Skalitom v zmysle Zákona č. 245/2008 § 150 ods. 5 o výchove a vzdelávaní a o zmene a doplnení niektorých zákonov oznamuje, že dňa 03.04.2019 z organizačných dôvodov udeľuje žiakom 5. až 7. ročníka voľno /riaditeľské voľno/.
Zápis do 1. ročníka
Zápis detí do 1. ročníka sa na našej škole bude konať v utorok 9. apríla 2019 o 13,30 hod. v budove tzv. starej školy. K zápisu je potrebné prísť s dieťaťom, priniesť rodný list dieťaťa a občiansky preukaz zákonného zástupcu.